Bahrain - Wikipedia

# Bahrain

### From Wikipedia

Kerajaan Bahrain
مملكة البحرين
Mamlakât al-Bahrayn

Bendera | Lambang

'Cogan kata: '''''
Benua: Timur Tengah, Asia Koordinat geografi: 26 00 U, 50 33 T
Ibu negara | Manama (المنامة)
Bandar terbesar |
Kemerdekaan | Daripada United Kingdom 15 Ogos 1971
Raja | Hamad bin Isa Al Khalifa
Perdana Menteri | Khalifa bin Salman Ali Khalifa
Keluasan: Jumlah: | Tangga ke-176 665 km2
Penduduk: Jumlah: Kepadatan: | Tangga ke-162 667,238 (2003) 987/km2
Bahasa rasmi | Bahasa Arab
Bahasa lain |
Lagu kebangsaan | Bahrainona
Agama rasmi |
Agama lain |
Matawang | Dinar Bahrain (BHD)
Zon Waktu | UTCUTC+3
Internet TLD | .bh
Kod panggilan | 973

Bahrain (Arab: مملكة البحرين) ialah sebuah negara yang tidak mempunyai sempadan. Lokasi Bahrain sebagai sebuah negara pulau di Teluk Parsi (Timur Tengah). Jiran Bahrain, Arab Saudi terletak disebelah barat dan disambungkan ke Bahrain menerusi Tambak Raja Fahd (dibuka secara rasmi pada 25 November 1986), dan Qatar di sebelah selatan menyeberangi Teluk Parsi.

## [Sunting] Sejarah

Rencana utama: Sejarah Bahrain

Bahrain telah diduduki oleh manusia sejak zaman pra-sejarah lagi. Lokasinya yang strategik di Teluk Parsi telah membawa kepada peengaruh daripada orang-orang Assyria, Babylon, Yunani, Parsi, dan akhir sekali Arab (penduduknya kemudian menjadi Muslim). Bahrain pada zaman silam dikenali sebagai Dilmun , Tylos (nama Greeknya), Awal, malah Mishmahig sewaktu dibawah pemerintahan Empayar Parsi.

Pulau-pulau di Bahrain yang terletak di tengah-tengah sebelah selatan Teluk Parsi berjaya menarik penjajah sepanjang sejarah. Bahrain dalam Bahasa Arab bermaksud "Dua Laut". Hal ini sama ada merujuk kepada fakta yang pulau ini mempunyai dua sumber air berbeza, air tawar dan air masin atau kepada air disebelah utara dan selatan teluk ini, memisahkannya daripada Semenanjung Arab dan Iran.

Sebagai sebuah pulau yang strategik, subur, dan mempunyai bekalan air mentah, Bahrain menjadi antara pusat tamadun dunia sepanjang sejarah. Selama 2300 tahun, Bahrain menjadi pusat perdagangan dunia di antara Mesopotamia (sekarang Iraq) dan Lembah Indus (sekarang sebuah wilayah di India). Hal ini ialah tamadun Delmon yang mempunyai kait rapat dengan Tamadun Sumeria pada kurun ke-3 SM. Bahrain menjadi sebahagian daripada Babylon lebih kurang pada tahun 600 SM. Rekod-rekod sejarah menunjukkan Bahrain dikenali melalui pelbagai gelaran yang antaranya "Mutiara Teluk Parsi".

Dari kurun ke-16 masihi sehingga tahun 1743, pemerintahan Bahrain sentiasa berubah-ubah di antara Portugis dan Parsi. Akhirnya, Raja Parsi, Nadir Shah menguasai Bahrain dan sebagai sebab politik menyokong majoriti Syiah. Pada lewat kurun ke-18 masihi Keluarga Al-Khalifa menawan pulau ini. Bagi meneruskan penguasaan terhadap pulau ini dan menghalangnya daripada jatuh kembali ke tangan pihak Parsi, mereka menjalinkan persahabatan dengan United Kingdom dan menjadi negeri naungan British.

Minyak dijumpai pada tahun 1931. Hal ini membawa kepada pemodenan dan pembangunan kepada Bahrain. Ia juga menjadikan hubungan dengan United Kingdom lebih baik. Hal ini dibuktikan dengan British membina lebih banyak pangkalan di pulau itu. Pengaruh British berkembang sambil negara ini berkembang. Hubungan ini mencapai ke tahap kemuncak apabila Charles Belgrave dilantik menjadi penasihat. Belgrave kemudiannya menubuhkan satu sistem pendidikan moden di Bahrain.

Selepas Perang Dunia II, sentimen anti-British tersebar dengan meluas di seluruh dunia Arab dan ini mengakibatkan berlakunya rusuhan di Bahrain. Pada tahun 1960-an, pihak British menggesa supaya isu Bahrain diberi perhatian oleh masyrakat antarabangsa dan PBB. Pada tahun 1970, Iran secara terus menerus menuntut haknya terhadap Bahrain dan pulau-pulau lain di Teluk Parsi. Walau bagaimanapun, dalam satu perjanjian dengan pihak UK, mereka bersetuju untuk tidak meneruskan tuntutannya terhadap Bahrain jika tuntutan Iran yang lain dipersetujui. Hal ini menjamin kemerdekaan Bahrain dan identiti Arabnya. Bahrain sehingga ke hari ini merupakan ahli Liga Arab.

British berundur daripada Bahrain pada bulan Ogos 1971, menjadikan Bahrain sebagai sebuah negara merdeka. Peningkatan harga minyak pada tahun 1980-an sangat menguntungkan Bahrain, tetapi penurunannya amat dirasai. Bagaimanapun, negara ini mula mempelbagaikan sektor ekonominya. Peristiwa perang saudara di Lubnan menguntungkan Bahrain apabila mereka menggantikan Beirut sebagai pusat kewangan Timur Tengah.

Selepas berlakunya Revolusi Islam Iran pada tahun 1979, fundamentalis Syiah Bahrain pada tahun 1981 telah melancarkan perebutan kuasa. Walau bagaimanapun, percubaan mereka gagal. Pada tahun 1994, rusuhan demi rusuhan dilakukan oleh golongan Syiah yang tidak berpuas hati dengan ketidakadilan kerajaan.

Pada bulan Mac 1999, Hamad ibn Isa al-Khalifah menggantikan ayahandanya sebagai ketua negara. Beliau menjalankan pelbagai perubahan, antaranya; memberi hak mengundi kepada kaum wanita dan membebaskan semua tahanan politik.

## [Sunting] Politik

Rencana utama: Politik di Bahrain

Bahrain ialah sebuah negara yang mengamalkan sistem Raja Berperlembagaan yang diketuai oleh raja, Shaikh Hamad bin Isa Al Khalifa; ketua kerajaan ialah Perdana Menteri Shaikh Khalifa bin Salman Al Khalifa yang mengetuai ahli kabinet seramai 15 orang. Bahrain mengamalkan sistem dwi-perundangan iaitu Dewan Timbalan dan Majlis Syura. kedua-dua dewan mempunyai ahli seramai 40 orang. Pilihan Raya diadakan pada tahun 2002 dengan ahli parlimen berkhidmat selama empat tahun satu penggal.

Hak politik kaum wanita di Bahrain menyaksikan satu perubahan dalam kemajuan apabila wanita diberi hak untuk mengundi dan bertanding dalam pilihan raya kebangsaan buat pertama kali pada pilihan raya tahun 2002. Malangnya tiada seorang pun yang dilantik dalam pilihan raya tersebut sebaliknya enam orang calon wanita dilantik menganggotai Majlis Shura. Menteri wanita pertama yang dilantik di Bahrain ialah Dr Nada Haffadh sebagai Menteri Kesihatan. Beliau dilantik pada tahun 2004.

Pada 11-12 November 2005, Bahrain menganjurkan Forum Masa Depan yang dihadiri pemimpin-pemimpin dari Timur Tengah dan negara-negara G8 untuk membincangkan reformasi politik dan ekonomi di rantau terbabit.

## [Sunting] Pentadbiran

Bahrain dipecahkan kepada lima pentadbiran berbeza. Sehingga 3 Julai 2002, ia dipecahkan kepada dua belas majlis perbandaran. Lihat Majlis Perbandaran di Bahrain.

1. Pentadbiran Ibu Negara
2. pentadbiran Tengah
3. Pentadbiran Muharraq
4. Pentadbiran Utara
5. Pentadbiran Selatan

Untuk maklumat lanjut lihat: Undang-undang Pentadbiran Bahrain daripada laman web rasmi Bahrain.

## [Sunting] Ekonomi

Rencana utama: Ekonomi Bahrain

Kerana Bahrain terletak di rantau yang kadar peningkatan harga minyak yang tinggi, Bahrain sekarang mempunyai ekonomi yang bergerak pantas dalam dunia Arab. Bahrain juga mempunyai Bahrain also has the ekonomi bebas di Timur Tengah menurut Indeks Kebebasan Ekonomi 2006 terbitan Yayasan Heritage.

## [Sunting] Geografi

  Rencana utama: Geografi Bahrain

Bahrain secara umumnya kepulauan yan rata dan bergurun, mengandungi dataran padang pasir yang rendah. Kawasan tertinggi di Bahrain ialah Jabal ad-Dukhan, berketinggina 122 meter. Bahrain menikmati musim sejuk yang singkat dan menghadapi musim panas yang hangat.

Sumber asli Bahrain termasuklah kuantiti minyak mentah dan gas yang besar, di samping bekalan ikan yang mencukupi. Gurun meliputi 92% daripada keseluruhan kawasan lain di Bahrain. Musim panas yang melampau dan ribut pasir adalah bencana alam utama untuk penduduk Bahrain.

Isu-isu alam sekitar yang melanda Bahrain ialah kemusnahan padang pasir dan pesisir pantai kerana kekurangannya tanah (kemusnahan kepada pantai, terumbu karang, dan tumbuhan laut). Pengeroken tanah mengakibatkan pencemaran berikutan tumpahan minyak.

## [Sunting] Demografi

Bahrain from space, June 1996

Rencana utama: Demografi Bahrain

Agama rasmi Bahrain ialah Islam, dengan majoriti populasinya mengamalkan ajaran Islam. Walau bagaimanapun, dengan kebanjiran pendatang dan pekerja asing dari negara bukan Islam seperti Filipina dan Sri Lanka, peratusan keseluruhan masyarakat Muslim di negara terbabit telah jatuh pada tahun yang terkini. Mengikut banci pada tahun 2001, 81.2% populasi Bahrain ialah Muslim, 9% Kristian, dan 9.8% mengamalkan ajaran lain-lain.

Baru-baru ini, Bahrain telah bertukar menjadi masyarakat kosmopolitan dengan dua masyarakat campuran: dua pertiga populasi Bahrain terdiri daripada masyarakat Arab, manakala yang lain adalah pendatang dan pekerja dari negara seperti Iran, Asia Selatan, dan Asia Tenggara.

Masyarakat terkini boleh diklasifikasikan sebagai Al-Khalifa, puak Arab yang bersekutu dengan Al-Khalifa, masyarakat Baharnah (Syiah Arab), masyarakat Howilla (Sunah Arab dari Parsi), Sunah Arab (dari tanah besar), Ajam (Syiah Parsi), masyarakat India yang berdagang dengan Bahrain dan menetap di sana sebelum terjumpanya minyak (sebelum ini dikenali sebagai Banyan), kelompok masyarakat Yahudi yang kecil, dan masyarakat-masyarakat lain.

## [Sunting] Kebudayaan

Rencana utama: Kebudayaan Bahrain

Liberalisasi politik di bawah pemerintahan Raja Hamad bin Isa Al Khalifa didampingi dengan kemahuan yang besar untuk mengkaji sikap sosial masyarakat terdauhulu. Sekarang adalah satu perkara yang biasa untuk mendengar seminar tentang subjek yang tidak pernah didengar sebelum ini seperti masalah rumah tangga, seks, dan penderaan.

Telah diketahui secara umum pada 20 Oktober 2005 yang Micheal Jackson sememangnya berhasrat meninggalkan Amerika Syarikat untuk memulakan hidup baru di Bahrain. Micheal Jackson pernah diberitakan yang dia mula merasai keseronokan menjadi rakyat Bahrain. Selebriti lain ialah pemandu Formula Satu, Jenson Button, yang juga mempunyai hartanah di Bahrain, dan penyanyi Shakira.

### [Sunting] Bahasa

Bahasa Arab ialah bahasa rasmi Bahrain. Dua dialek utama ialah Dialek Arab Baharna, dituturkan oleh masyarakat Syiah Baharna, dan Dialek Arab Teluk dituturkan oleh masyarakat Sunah Waljamaah. Bahasa Parsi, Bahasa Urdu, Bahasa Inggeris, dan Bahasa Malayalam juga ditiurkan oleh sebahagian daripada populasi Bahrain.

### [Sunting] Formula Satu

Bahrain ialah tuan rumah perlumbaan Formula Satu di Timur Tengah. Ia mula menganjurkan Grand Prix Gulf Air pada 4 April 2004 Ini diikuti dengan penganjuran Grand Prix Bahrain pada tahun 2005. Bahrain juga dipilih untuk menganjurkan perlumabaa pertama Grand Prix bagi musim 2006 pada 2 Mac.

### [Sunting] Hari Cuti Umum

Tarikh | Perayaan | Sebab
--- | --- | ---
1 Januari | Tahun Baru | -
1 Mei | Hari Buruh |
16 Disember | Hari Kebangsaan | -
17 Disember | Hari Perlantikan | -
tarikh boleh berubah | Hari Raya Aidiladha (4 hari) | Memperingati kesanggupan Nabi Ibrahim a.s. mengorbankan anaknya, Nabi Ismail a.s., berlaku pada akhir bulan Haji
tarikh boleh berubah | Hari Raya Aidilfitri (3 hari) | Meraikan tamatnya bulan Ramadhan
tarikh boleh berubah | Tahun Baru Hijrah/ Awal Muharram | Tahun Baru Islam
tarikh boleh berubah | Al-Isra' ul-Miraj | Meraikan peristiwa Israk dan Mikraj
tarikh boleh berubah | Hari keputeraan Nabi Muhammad s.a.w. | Maulidur Rasul
tarikh boleh berubah | Ashura (2 hari) |

## [Sunting] Pelancongan

Rencana utama: Pelancongan di Bahrain

Bahrain sememangnya satu dinasti percutian yang popular bagi pelancong dari negara jiran, tetapi kesedaran tentang kekayaan tamadun Filmun bermakna negara ini semakin menarik para pelancong dari jauh.

Bahrain menggabungkan infrastruktur moden dan masyarakat yang liberal menjadikannya ideal di Timur Tengah. Tempat-tempat pelancongan termasuklah tempat bersejarah seperti istana dan kompleks arkeologi Qalat Al Bahrain, beribu-ribu kubur semasa tamadun Dilmun, kebudayaan Arab tradisional, beli-belah di pasar raya, dan berehat di hotel dan spa.

## [Sunting] Pendidikan

Rencana utama: Pendidikan di Bahrain

Berbagai-bagai institut dan sekolah pendidikan antarabangsa ditubuhkan di Bahrain. Cuma sekolah-sekolah Pengajian Al Quran terdapat di Bahrain semasa awal kurun ke-20 masihi. Selepas Perang Dunia I, keadaan berubah dan Bahrain menjadi terbuka dalam menerima sistem pendidikan cara barat.

Oleh kerana semua ini, satu permintaan untuk institusi pendidikan moden yang berlainan telah timbul dalam erti kata sistem, kurrikular, dan objektif.

Tahun 1919 menandakan bermulanya sistem sekolah awam yang moden di Bahrain. Sekolah Lelaki Al-Hidayah Al-Khalifa dibuka di Muharraq. Pada tahun 1926, Jawatankuasa Pendidikan telah membuka sekolah awam lelaki kedua di Manama.

Pada tahun 1928, sekolah awam pertama untuk perempuan dibuka di Muharraq.

Institut Pengajian Tinggi pertama ialah Kolej Politeknik Teluk berjaya dibuka pada tahun 1968. Pada 1986, Politeknik Teluk bergabung dengan Kolej Universiti Kesenian, Sains, dan Pendidikan (ditubuh pada 1979). Penggabungan untuk menjadikan satu universiti baru iaitu, Universiti Bahrain.

## [Sunting] Lihat Juga

- Daftar negara

## [Sunting] Pautan Luar

- Kerajaan Bahrain Laman web rasmi
- - Panduan Pelancongan Bahrain Segala maklumat yang ingin diketahui mengenai Bahrain terdapat disini.

Liga Arab – جامعة الدول العربية |
Algeria • Bahrain • Comoros • Djibouti • Mesir • Iraq • Jordan • Kuwait • Lubnan • Libya • Mauritania • Maghribi • Oman • Palestina • Qatar • Arab Saudi • Somalia • Sudan • Syria • Tunisia • Emiriah Arab Bersatu • Yaman

Diperolehi daripada "http://ms.wikipedia.org../../../b/a/h/Bahrain.html"

Kategori: Liga Arab | Bahrain

##### Views

- Rencana
- Perbincangan
- Semakan terkini

##### Cari

##### Bahasa lain

- Aragonés
- العربية
- ܕܥܒܪܸܝܛ
- Asturianu
- Български
- বাংলা
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Frysk
- Gàidhlig
- Galego
- עברית
- हिन्दी
- Hrvatski
- Magyar
- Հայերեն
- Interlingua
- Bahasa Indonesia
- Ilokano
- Ido
- Íslenska
- Italiano
- 日本語
- 한국어
- कश्मीरी - (كشميري)
- Kurdî / كوردي
- Kernewek
- Latina
- Limburgs
- Lietuvių
- Latviešu
- Македонски
- മലയാളം
- Ekakairũ Naoero
- Plattdüütsch
- Nederlands
- Norsk (nynorsk)
- Norsk (bokmål)
- Occitan
- Иронау
- Kapampangan
- Polski
- پښتو
- Português
- Română
- Русский
- संस्कृत
- Sicilianu
- Sámegiella
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- Тоҷикӣ
- ไทย
- Tagalog
- Türkçe
- Удмурт
- Oyghurque
- Українська
- Tiếng Việt
- Volapük
- 中文
- Bân-lâm-gú
- 粵語